**לואיס אלפונסו, דוכס אנז'ו** (בספרדית: **Luis Alfonso de Borbón**;‏ נולד ב-25 באפריל 1974), הוא נינו של אלפונסו השלושה עשר, מלך ספרד, והטוען לכתר צרפת מטעם הלגיטימיסטים משנת 1989.

ביוגרפיה
--------

לואיס אלפונסו נולד במדריד, לאלפונסו, דוכס אנז'ו וקדיס ולמריה דל כרמן מרטינס-בורדיו אי פרנקו, בתם של קריסטובאל מרטינס-בורדיו, מרקיז ויאברדה העשירי וכרמן פרנקו, דוכסית פרנקו הראשונה, ובילדותו העניק לו אביו את התואר דוכס טורן. בשנת 1982 התגרשו הוריו, ולואיס אלפונסו ואחיו עברו למשמורת תחת אביו. בשנת 1984 התחתנה אמו בשנית עם ז'אן מארי רוסי ומנישואין אלה נולדו שתי בנות שהן אחיותיו-החורגות.

ב-7 בפברואר 1984 חזר לואיס אלפונסו מסיור סקי בפירנאים יחד עם אביו ואחיו, ובמהלך הנסיעה התנגש אביו במשאית. אחיו הבכור פרנסיסקו דה אסיס נהרג בתאונה, ואילו לואיס אלפונסו שהה בבית החולים במשך חודש, בעוד אביו נזקק ל-6 ניתוחים. בית משפט ספרדי העניק לאמו משמורת זמנית על לואיס אלפונסו, אך כעבור שישה חודשים החזיר בית המשפט את המשמורת לאביו.

בשנת 1989 נהרג אביו בתאונת סקי באייבון, קולורדו, ולואיס אלפונסו הוכר על ידי הלגיטימיסטים כ**לואי העשרים, מלך צרפת ונווארה**, ונטל לעצמו את התואר דוכס אנז'ו. לואיס אלפונסו סיים את לימודיו הראשונים בבית הספר הספרדי-צרפתי Molière de Pozuelo de Alarcón, ומאוחר יותר, למד בבית ספר תיכון במדריד. לאחר מכן הוא למד מנהל עסקים בCUNEF, ובהמשך עבד במשך כמה שנים בבנק BNP פריבה במדריד.

משפחתו
------

ב-5 בנובמבר 2004 התחתן לואיס אלפונסו בקראקס עם מריה מרגריטה וארחאס סנטאלה, בתם של ויקטור חוסה וארחאס לראוסקין וכרמן לאונור וארחאס טלריה, עמה התארס בנובמבר 2003, אולם אף אחד ממשפחת המלוכה הספרדית לא השתתף בחתונה, מכיוון שבן דודו חואן קרלוס הראשון, מלך ספרד לא אישר את תביעתו לכס הצרפתי ולתואר דוכס אנז'ו. השניים התגוררו בוונצואלה, שם הוא עבד בבנקו אוקסידנטל דה דסקנטו, ולאחר מכן עברו לארצות הברית. לאחר מכן, הם התגוררו במדריד, ונולדו להם 4 ילדים:

* אאוחניה, נסיכת בורבון (נולדה ב-2007)
* הנסיך לואיס, דוכס בורגונדי (נולד ב-2010)
* הנסיך אלפונסו, דוכס ברי (נולד ב-2010)
* הנסיך אנריקה, דוכס טורן (נולד ב-2019)

ביוני 2006 לואי אלפונסו לא השתתף בחתונתה השלישית של אמו, משום שהוא לא הסכים להיפרדותה מאביו החורג, שאותו כיבד מאוד, ובשל אי הסכמתו עם אורח החיים "הסלבריטי" שלה.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אלפונסו השלושה עשר, מלך ספרד |   | ויקטוריה אאוחניה, נסיכת בטנברג |   | רוג'רו דה דמפייר, דוכס סן לורנצו השני |   | ויטוריה רוספולי |   | חוסה מריה מרטינס אי אורטגה |   | מריה דל לה אספרנזה בורדיו אי באסקראן, רוזנת ארחיו השביעית |   | פרנסיסקו פרנקו |   | כרמן פולו, ליידי מייראס הראשונה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | האינפנטה חיימה, דוכס סגוביה |   |   |   |   |   | אמנואלה דה דמפייר |   |   |   |   |   | קריסטובאל מרטינס-בורדיו, מרקיז ויאברדה |   |   |   |   |   | כרמן פרנקו, דוכסית פרנקו הראשונה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אלפונסו, דוכס אנז'ו וקדיס |   |   |   |   |   |   |   |   |   |   |   |   |   | מריה דל כרמן מרטינס-בורדיו אי פרנקו |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **לואיס אלפונסו, דוכס אנז'ו** |
|

קישורים חיצוניים
----------------

ויקישיתוף מדיה וקבצים בנושא **לואיס אלפונסו, דוכס אנז'ו** בוויקישיתוף
* לואיס אלפונסו, דוכס אנז'ו, ברשת החברתית טוויטר

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb121842552 (data)
* CANTIC: a10571140
* GND: 119007096
* ISNI: 0000 0000 2934 1408
* LCCN: n91125791
* NKC: jo2013755837
* NLG: 120595
* SUDOC: 030426480
* VIAF: 55799791
* WorldCat: lccn-n91125791

 |